CELEX: 32003D0886
Language: hr
Date: 2003-12-10 00:00:00
Title: 2003/886/EZ: Odluka Komisije od 10. prosinca 2003. o utvrđivanju kriterija za podatke koje treba dostaviti u skladu s Direktivom Vijeća 64/432/EEZ (priopćeno pod brojem dokumenta C(2003) 4606)  Tekst značajan za EGP

03/Sv. 007
            
            
               HR
            
            
               Službeni list Europske unije
            
            
               5
            
         32003D0886
   
               L 332/53
            
            
               SLUŽBENI LIST EUROPSKE UNIJE
            
            
               10.12.2003.
            
         
      ODLUKA KOMISIJE
   
   od 10. prosinca 2003.
   o utvrđivanju kriterija za podatke koje treba dostaviti u skladu s Direktivom Vijeća 64/432/EEZ
   (priopćeno pod brojem dokumenta C(2003) 4606)
   (Tekst značajan za EGP)
   (2003/886/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama (1) unutar Zajednice, kako je zadnje izmijenjena Uredbom Komisije (EZ) br. 1226/2002 (2), a posebno njezin članak 8. drugi stavak,
   budući da:
   
               (1)
            
            
               Direktiva 64/432/EEZ predviđa da države članice trebaju dostaviti Komisiji podatke o pojavi bolesti navedenih u Prilogu E odjeljku I. i o bilo kojim drugim bolestima na svom državnom području za koje zakonodavstvo Zajednice predviđa dodatna jamstva.
            
         
               (2)
            
            
               Odluka Komisije 2002/677/EZ (3) od 22. kolovoza 2002., kako je zadnje izmijenjena Odlukom 2003/394/EZ (4) propisuje zahtjeve za ujednačeno izvještavanje o programima iskorjenjivanja i kontrole bolesti životinja koje sufinancira Zajednica.
            
         
               (3)
            
            
               Komisija može koristiti podatke koje dostave države članice za proglašenje država članica ili regija država članica službeno slobodnim od tuberkuloze, bruceloze ili enzootske leukoze goveda u pogledu uzgoja goveda, odnosno privremeno obustaviti ili opozvati ovaj status kako propisuje Odluka Komisije 2003/467/EZ (5).
            
         
               (4)
            
            
               U pogledu infektivnog goveđeg rinotraheitisa, Komisija može koristiti podatke koje dostave države članice za odobrenje ili opoziv dodatnih jamstva državama članicama ili regijama država članica koje su slobodne od te bolesti, kako propisuje Odluka Komisije 93/42/EEZ (6), ili koje provode obvezni programi u skladu s Direktivom 64/432/EEZ.
            
         
               (5)
            
            
               U vezi s infekcijom Brucella suis i virusnom upalom želuca, Komisija može koristiti podatke koje dostave države članice za odobrenje ili opoziv dodatnih jamstava državama članicama ili regijama država članica koje ili provode obvezni program ili su slobodne od te bolesti u skladu s člancima 9. i 10. Direktive 64/432/EEZ.
            
         
               (6)
            
            
               Pravila o podacima koje trebaju dostaviti države članice u pogledu bolesti Aujeszkoga utvrđena su Odlukom Komisije 2001/618/EZ (7), a posebno Prilogom IV. toj Odluci.
            
         
               (7)
            
            
               Kako bi se Komisiji omogućilo ispravno ocijeniti zdravstveno stanje životinja, također je uputno, uz predviđanje određenih odstupanja, uskladiti predstavljanje podataka koje dostavljaju države članice za druge bolesti navedene u Direktivi 64/432/EEZ, tj. za bjesnoću, slinavku i šap, plućnu kugu goveda, vezikularnu bolest svinja, afričku svinjsku kugu, infekciju Brucella suis, virusnu upalu želuca i bedrenicu kad ove bolesti mogu pogoditi goveda i svinje.
            
         
               (8)
            
            
               Stoga je potrebno odrediti jedinstvene kriterije za podatke koje dostavljaju države članice u pogledu ovih bolesti.
            
         
               (9)
            
            
               Mjere koje predviđa ova Odluka u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Ako članci 4. i 5. Odluke 2002/677/EZ ne zahtijevaju drugačije, podaci koje dostavljaju države članice Komisiji u skladu s člankom 8. Direktive 64/432/EEZ o pojavi bolesti navedenih u Prilogu E toj Direktivi, uz iznimku bolesti Aujeszkoga, zasnivaju se na jedinstvenim kriterijima određenim u Prilozima od I. do VII. ovoj Odluci.
   Članak 2.
   Ova se Odluka primjenjuje prvi put na podatke za 2003. godinu koje se treba dostaviti Komisiji do 31. svibnja 2004.
   Članak 3.
   Ova je Odluka upućena državama članicama.
   
      Sastavljeno u Bruxellesu 10. prosinca 2003.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL 121, 29.7.1964., str. 1977/64.
   
   
      (2)  SL L 179, 9.7.2002., str. 13.
   
   
      (3)  SL L 229, 27.8.2002., str. 24.
   
   
      (4)  SL L 136, 4.6.2003., str. 8.
   
   
      (5)  SL L 156, 25.6.2003., str. 74.
   
   
      (6)  SL L 16, 25.1.1993., str. 50.
   
   
      (7)  SL L 215, 9.8.2001., str. 48.
   
   PRILOG I.
   Kriteriji za podatke koje treba dostaviti u skladu s člankom 8. Direktive 64/432/EEZ o pojavi bolesti i o programu praćenja ili iskorjenjivanja (nisu pokriveni Odlukom 2002/677/EZ) tuberkuloze goveda
   
      
   PRILOG II.
   Kriteriji za podatke koje treba dostaviti u skladu s člankom 8. Direktive 64/432/EEZ o pojavi bolesti i o programu praćenja ili iskorjenjivanja (nisu pokriveni Odlukom 2002/677/EZ) bruceloze goveda
   
      
   PRILOG III.
   Kriteriji za podatke koje treba dostaviti u skladu s člankom 8. Direktive 64/432/EEZ o pojavi bolesti i o programu praćenja ili iskorjenjivanja (nisu pokriveni Odlukom 2002/677/EZ) enzootske leukoze goveda (EBL)
   
      
   PRILOG IV.
   Kriteriji za podatke koje treba dostaviti u skladu s člankom 8. Direktive 64/432/EEZ o pojavi bolesti i o programu praćenja ili iskorjenjivanja (nisu pokriveni Odlukom 2002/677/EZ) infektivnog goveđeg rinotraheitisa
   
      
   PRILOG V.
   Kriteriji za podatke koje treba dostaviti u skladu s člankom 8. Direktive 64/432/EEZ o pojavi slučajeva bjesnoće
   
      
   PRILOG VI.
   Kriteriji za podatke koje treba dostaviti u skladu s člankom 8. Direktive 64/432/EEZ o pojavi slučajeva slinavke i šapa, plućne kuge goveda, vezikularne bolesti svinja, klasične svinjske kuge i afričke svinjske kuge
   
      
   PRILOG VII.
   Kriteriji za podatke koje treba dostaviti u skladu s člankom 8. Direktive 64/432/EEZ o pojavi slučajeva bedrenice (goveda i svinje), infekcije Brucella suis i virusne upale želuca (svinje)